கேள்வி: முகமது அலி மணிக்கூட்டுக் கோபுரம் - வரலாறு பற்றி நீங்கள் என்ன அறிந்துள்ளீர்கள்?
பதில்: முகமது சேக் சரபல்லி அரர்வாலா, சித்தபூரைச் சேர்ந்த உலகின் கோடீஸ்வர சமூகங்களில் ஒன்றான தாவூதி போரா வணிகர் ஆவார். இவர் எத்தியோப்பியப் பேரரசு (இப்போது எத்தியோப்பியா ) ஜி. எம். முகமது அலி என்ற நிறுவனத்தை நடத்தி வந்தார். 1914இல், தனது மகளின் திருமண விழாவில், அவர் மூன்று மாதங்களுக்கு சித்தபூரை மின் விளக்குகளால் ஒளிரச் செய்தார். சித்தபூர் கெய்க்வாட் ஆட்சியாளர்கள் அவருக்கு ஒரு யானையை பரிசளித்தனர். திருமண ஊர்வலத்துக்காக அந்த யானையின் நுழைவுக்காக நகரத்தின் தேவடி வாசல் இடிக்கப்பட்டது. இடிப்பின் இழப்பீடாக, செலவில் மணிக்கூட்டுக் கோபுரம் ஒன்றை அவர் எழுப்பினார். இது இளவரசர் ஜெயசிங்ராவ் சாயாஜிராவ் கெய்க்வாட் அவர்களால் 4 ஏப்ரல் 1915 அன்று திறந்து வைக்கப்பட்டது. 2018ஆம் ஆண்டில், இந்த மணிக்கூட்டுக் கோபுரத்தை ஒரு நினைவுச்சின்னமாக உருவாக்க சித்தபூர் நகராட்சி முன்மொழிந்துள்ளது.
கேள்வி: முகமது அலி மணிக்கூட்டுக் கோபுரம் - அமைப்பு என்பது என்ன?
பதில்: மணிக்கூட்டுக் கோபுரம் 60 அடி உயரம் கொண்டுள்ளது. அதன் நான்கு பக்கங்களிலும் ஐரோப்பாவிலிருந்து இறக்குமதி செய்யப்பட்ட கடிகாரங்கள் உள்ளன. இது பிரித்தானிய குடியேற்றவியம் கால கட்டிடக்கலை பாணியில் மேலே ஏகாதிபத்திய கிரீடத்துடன் கட்டப்பட்டுள்ளது. இது நகரத்தின் குறிப்பிடத்தக்க அடையாளங்களில் ஒன்றாக கருதப்படுகிறது.